
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 519 

6 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάταξη των μηχανημάτων έργου σε ειδικότητες 
και ομάδες, ως προς τη δραστηριότητα του χει¬ 
ρισμού σύμφωνα με το π.δ. 113/2012 (Α' 198) και 
αντιστοίχιση των υφισταμένων αδειών που έχουν 
εκδοθεί σύμφωνα με το π.δ. 22/1976 (Α' 6) ή το π.δ. 
31/1990 (Α' 11) με τις άδειες που εκδίδονται κατ’ 


εφαρμογή του προεδρικού αυτού διατάγματος. 1 
Συγκρότηση Επενδυτικής Επιτροπής για τον καθο¬ 
ρισμό, την εφαρμογή της επενδυτικής στρατηγι¬ 
κής και το σχεδίασμά των δράσεων του ΤΑΜΕΙΟΥ 
ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ. 2 


ΑΠΟΦΑΣΕΙ Σ 

Αριθμ. Οικ.1032/166/Φ.Γ.9.6.4 (Η) (1) 


Κατάταξη των μηχανημάτων έργου σε ειδικότητες και 
ομάδες, ως προς τη δραστηριότητα του χειρισμού 
σύμφωνα με το π.δ. 113/2012 (Α' 198) και αντιστοίχιση 
των υφισταμένων αδειών που έχουν εκδοθεί σύμφω¬ 
να με το π.δ. 22/1976 (Α' 6) ή το π.δ. 31/1990 (Α' 11) με 
τις άδειες που εκδίδονται κατ’ εφαρμογή του προ¬ 
εδρικού αυτού διατάγματος. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων 1-16 του ν. 3982/2011 
«Απλοποίηση της αδειοδότησης τεχνικών επαγγελμα¬ 
τικών και μεταποιητικών δραστηριοτήτων και επιχει¬ 
ρηματικών πάρκων και άλλες διατάξεις» (Α' 143), όπως 
τροποποιήθηκαν και συμπληρώθηκαν με το άρθρο 228 
παρ. 1-6 του ν. 4072/2012 «Βελτίωση επιχειρηματικού 
περιβάλλοντος - Νέα εταιρική μορφή - Σήματα - Μεσί¬ 
τες Ακινήτων - Ρύθμιση θεμάτων ναυτιλίας, λιμένων και 
αλιείας και άλλες διατάξεις» (Α' 86), ιδίως δε το άρθρο 
4 παρ. 5 του νόμου αυτού. 

2. Το π.δ. 113/2012 (Α'198) «Καθορισμός ειδικοτήτων 
για την επαγγελματική δραστηριότητα του χειρισμού 
μηχανημάτων τεχνικών έργων, καθορισμός κριτηρίων 
για την κατάταξη των μηχανημάτων σε ειδικότητες και 


ομάδες, καθορισμός επαγγελματικών προσόντων και 
προϋποθέσεων για την άσκηση της επαγγελματικής 
αυτής δραστηριότητας από φυσικά πρόσωπα και άλλες 
ρυθμίσεις», ιδίως δε τα άρθρα 2 και 10 αυτού. 

3. Το π.δ. 31/1990 (Α' 11) «Επίβλεψη της λειτουργίας, 
χειρισμός και συντήρηση μηχανημάτων εκτέλεσης Τε- 
χνικών Έργων». 

4. Το π.δ. 22/1976 (Α' 6) «Περί επιβλέψεως της λει¬ 
τουργίας, χειρισμού και συντηρήσεως μηχανημάτων 
εκτελέσεως τεχνικών έργων». 

5. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

6. Το π.δ. 229/86 «Σύσταση και Οργάνωση της Γενικής 
Γραμματείας Βιομηχανίας» (Α' 96), όπως τροποποιήθηκε 
με το π.δ. 396/89 «Οργανισμός της ΓΓΒ» (Α' 172) και το 
π.δ. 189/95 «Συμπλήρωση και τροποποίηση διατάξεων 
του Π.Δ.396/1989» (Α' 99). 

7. Το π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

8. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Α' 141). 

9. Την αριθ. 30376/Δ106 721/2012 απόφαση του Πρω¬ 
θυπουργού και του Υπουργού Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων «Ανάθεση 
αρμοδιοτήτων στον Υφυπουργό Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων Αθα¬ 
νάσιο Σκορδά» (Β' 2094). 

10. Την αριθμ. Φ.Γ.9.6/οικ. 1724/143/16.2.2012 απόφαση 
του αναπληρωτή Υπουργού Ανάπτυξης, Ανταγωνιστικό¬ 
τητας και Ναυτιλίας σχετικά με τη «συγκρότηση Επι¬ 
τροπής Τεχνικών Επαγγελμάτων για την έκδοση της 
Υπουργικής Απόφασης του άρθρου 10 του ν. 3982/2011», 
και την αριθμ. Φ.Γ.9.6/οικ. 12469/876/31.10.2012 τροποποί¬ 
ηση αυτής υπουργική απόφαση. 

11. Το από 15.2.2013 Πρακτικό Νο 1/2013 της Επιτροπής 
Τεχνικών Επαγγελμάτων, με το οποίο προτείνει την 
έκδοση Υπουργικής Απόφασης για την κατάταξη των 
μηχανημάτων έργου σε ειδικότητες και ομάδες, καθώς 
και την αντικατάσταση των αδειών που υφίστανται κατά 
την έκδοση του π.δ. 113/2012 (ΦΕΚ 198/Α'/2012) με τις 
νέες άδειες που εκδίδονται κατ’ εφαρμογή του Προεδρι¬ 
κού αυτού Διατάγματος, σύμφωνα με τη γνωμοδότησή 
της. 

12. Το γεγονός ότι από τις διατάξεις της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός και πεδίο εφαρμογής 

Η παρούσα απόφαση καθορίζει για την επαγγελμα¬ 
τική δραστηριότητα του χειρισμού μηχανημάτων έρ¬ 
γου (εφεξής Μ.Ε.) στις ειδικότητες του άρθρου 2 παρ. 

1.(γ) του π.δ. 113/2012: (α) την κατάταξη των Μ.Ε. στις 
ειδικότητες 1) εκσκαφής και εν γένει χωματουργικές, 

2) ανύψωσης και μεταφοράς φορτίων ή προσώπων, 

3) οδοστρωσίας, 4) εξυπηρέτησης οδών και αερο¬ 
δρομίων, 5) υπόγειων έργων και μεταλλείων, 6) έλξης, 
7) διάτρησης και κοπής εδαφών και 8) ειδικές εργασίες 
ανύψωσης του π.δ. 113/2012, ιδίως δε των Μ.Ε. του άρ¬ 
θρου 2 του π.δ. 31/1990 και του άρθρου 2 του π.δ. 22/1976, 
(β) την κατάταξη των Μ.Ε. με κινητήρες εσωτερικής 
καύσης ή με ηλεκτρικούς κινητήρες και κριτήριο την 
ισχύ τους στις ομάδες του άρθρου 2, παρ 4 του π.δ. 
113/2012 και (γ) την αντιστοίχιση των υφιστάμενων αδει¬ 
ών που έχουν εκδοθεί σύμφωνα με το π.δ.31/1990 και 
το π.δ. 22/1976 με τις άδειες ή βεβαιώσεις αναγγελίας 
που εκδίδονται δυνάμει του π.δ. 113/2012. 

Άρθρο 2 

Κατάταξη μηχανημάτων έργου σε ειδικότητες 

Τα μηχανήματα έργου (Μ.Ε.) του άρθρου 1 της πα¬ 
ρούσας, βάσει των κριτηρίων του άρθρου 2, παρ. 3 του 
π.δ. 113/2012, κατατάσσονται στις ακόλουθες ειδικότητες, 
με την παραδοχή ότι νοούνται ως Μ.Ε με κινητήρες 
εσωτερικής καύσης, με εξαίρεση τις περιπτώσεις που 
ρητά περιγράφονται ως ηλεκτροκίνητα: 

1. Στην ειδικότητα 1: εργασίες εκσκαφής και εν γένει 
χωματουργικές, κατατάσσονται τα Μ.Ε.: 

1.1 Εκσκαφείς όλων των τύπων και εξαρτήσεων (πλην 
της τσάπας), οπουδήποτε και αν εργάζονται αυτοί στην 
ξηρά ή στη θάλασσα παντός τύπου και συστήματος 
λειτουργίας (πλην των ηλεκτροκίνητων). 

1.2 Πασσαλοπήχτες παντός τύπου. 

1.3 Τσάπες αλυσότροχες και λαστιχοφόρες όλων των 
τύπων ως και τα σύνθετα εκσκαπτικά και φορτωτικά 
μηχανήματα τύπου ϋΟΒ (ΤΣΙ-ΣΙ-ΜΠΙ), ΟΑΤΕΒΡΙΙ_Ι_ΑΒ, 
ΙΕΙΒΗΕΒΒ, κ.λπ. 

1.4 Προωθητήρες γαιών παντός τύπου και συστήματος 
λειτουργίας (ΜΠΟΑΤΟΖΕΣ). 

1.5 Φορτωτές αλυσότροχοι και λαστιχοφόροι παντός 
τύπου. 

1.6 Αποξέστες γαιών τύπου ΣΚΡΕΪΠΕΡ, ΤΟΡΝΕ ΜΠΟΥΛ 
και λοιπών τύπων. 

1.7 Τορναντόζες παντός τύπου και συστήματος λει¬ 
τουργίας. 

1.8 Βυθοκόροι παντός τύπου. 

2. Στην ειδικότητα 2: εργασίες ανύψωσης και μετα¬ 
φοράς φορτίων ή προσώπων, κατατάσσονται τα Μ.Ε.: 

2.1 Γ έρανοί μεταθετοί παντός τύπου, οπουδήποτε και 
αν εργάζονται αυτοί στην ξηρά ή στη θάλασσα (πλην 
ηλεκτροκίνητων). 

2.2 Γ ερανοφόρα μηχανήματα παντός τύπου. 

2.3 Γ ερανοφόρα οχήματα (παπαγάλοι) με ικρίωμα (βέ¬ 
λος) επί του οχήματος ανυψωτικής ικανότητας άνω των 
τριών (3) τόνων στη βάση του. 


2.4 Τα τρυπανοφόρα οχήματα - μηχανήματα εμφυτεύ- 
σεως και στηρίξεως στύλων ΔΕΗ, ΟΤΕ κ,λπ. 

2.5 Καλαθοφόρα οχήματα συντηρήσεως - εξυπηρετή- 
σεως ηλεκτρικών εναερίων δικτύων ή άλλων αιωρου¬ 
μένων εργασιών. 

2.6 Αντλίες (πρέσσες) ετοίμου σκυροδέματος και άλ¬ 
λων υλικών. 

2.7 Ανυψωτικά περονοφόρα μηχανήματα (τύπου 
ΚΛΑΡΚ, κ.λπ.) και λοιπών τύπων παντός συστήματος 
και λειτουργίας (πλην των ηλεκτροκίνητων). 

2.8 Ηλεκτροκίνητα περονοφόρα ανυψωτικά μηχανή¬ 
ματα (τύπου ΚΛΑΡΚ, κ.λπ.) παντός τύπου. 

3. Στην ειδικότητα 3: εργασίες οδοστρωσίας, κατα¬ 
τάσσονται τα Μ.Ε.: 

3.1 Βαρέα οχήματα - μηχανήματα μεταφοράς και σει- 
ραδοποίησης γαιωδών υλικών, κ.λπ. τύπου ΟΑΤΕΒΡΙϋ-ΑΒ, 
ΒΟΤΤΟΜ-ϋΙΙΜΡ, ΟΟΑΕ-ΗΑΙΙΙ-ΕΡΐδ, ΕΑΒΤΗ-\Λ/ΑΘΟΝ και 
λοιπών τύπων. 

3.2 Βαρέα οχήματα - μηχανήματα μεταφοράς και ενα- 
ποθέσεως πέτρινων όγκων και παρόμοια, ιπποδύναμης 
μεγαλύτερης των τριακοσίων (300) ίππων. 

3.3 Μηχανήματα ασφαλτόστρωσης (ΦΙΝΙΤΣΕΡ). 

3.4 Μηχανήματα εκσκαφής και αποξέσεως παλαιός 
ασφάλτου (ΦΡΕΖΕΣ). 

3.5 Διαμορφωτές γαιών, οδών και διάνοιξης χανδάκων 
και ορυγμάτων παντός τύπου (ΓΚΡΕΪΝΤΕΡ). 

3.6 Μηχανήματα πλάγιας εκσκαφής και διαμόρφωσης 
πρανών τύπου ΒΟΤΕΧ και λοιπών τύπων. 

3.7 Οδοστρωτήρες παντός τύπου. 

3.8 Μηχανήματα ανακύκλωσης παλαιός και νέας 
ασφάλτου (ανακυκλωτές). 

3.9 Προθερμαντήρες θέρμανσης παλαιός ασφάλτου. 

3.10 Μηχανήματα κοπής παλαιός ασφάλτου και πεζοδρο¬ 
μίων τύπου ΑΡΟΟΥ και λοιπών τύπων (ασφαλτοκόπτες). 

3.11 Στατικά και δονητικά μηχανήματα συμπύκνωσης 
εδαφών. 

3.12 Πισσωτικά μηχανήματα εμποτισμού ασφάλτου 
τύπου ΦΕΝΤΕΡΑΛ και λοιπών τύπων. 

4. Στην ειδικότητα 4: εργασίες εξυπηρέτησης οδών 
και αεροδρομίων, κατατάσσονται τα Μ.Ε.: 

4.1 Μηχανικά σάρωθρα (σκούπες) παντός τύπου και 
συστήματος λειτουργίας. 

4.2 Εκχιονιστικά οχήματα - μηχανήματα παντός τύπου. 

4.3 Οχήματα - μηχανήματα διάστρωσης αλατιού (αλα¬ 
τιέρες) οδών και αεροδρομίων. 

4.4 Ειδικά οχήματα - μηχανήματα καθαρισμού διαδρό¬ 
μων αεροδρομίων από τα κατάλοιπα των ελαστικών των 
αεροσκαφών με νερό και αέρα υπό πίεση. 

4.5 Τα οχήματα - μηχανήματα φορτοεκφόρτωσης και 
γενικής εξυπηρέτησης αεροσκαφών, με ή χωρίς ανυψω¬ 
μένο δάπεδο, παντός τύπου και συστήματος λειτουργί¬ 
ας τύπου ΡΜΟ, ΧΑΪ-ΛΟΤΕΡ και λοιπών τύπων. 

4.6 Μηχανήματα σήμανσης - διαγράμμισης οδών και 
αεροδρομίων. 

5. Στην ειδικότητα 5: εργασίες υπόγειων έργων και 
μεταλλείων, κατατάσσονται τα Μ.Ε.: 

5.1 Μηχανήματα διανοίξεως στοών - σηράγγων (αρου- 
ραίοι) τύπου ΤΖΑΜΠΟ, ΑΛΠΙΝΕ και λοιπών τύπων. 

5.2 Ηλεκτροκίνητα μηχανήματα διανοίξεως στοών - 
γαλαριών (αρουραίοι) παντός τύπου. 

5.3 Μηχανήματα εκσκαφής και φόρτωσης στα υπόγεια 
έργα μεταλλείων, ιπποδύναμης άνω των διακοσίων (200) 
ίππων παντός τύπου και συστήματος λειτουργίας. 

5.4 Μηχανήματα εκσκαφών και φορτώσεως στα υπό¬ 
γεια έργα μεταλλείων ισχύος μέχρι διακοσίων (200) 
ίππων (πλην των ηλεκτροκίνητων). 

5.5 Μεγάλοι ηλεκτροκίνητοι εκσκαφείς (αποθέτες - 
απόλυτες - ταινιοδρόμοι), αποκαλύψεως και εξορύξεως 
λιγνίτη και λοιπών υλικών τύπου ΚΡΟΥΠ και λοιπών 
τύπων. 

6. Στην ειδικότητα 6: εργασίες έλξης, κατατάσσονται 
τα Μ.Ε.: 

6.1 Ελκυστήρες παντός τύπου (πλην των γεωργικών). 

6.2 Αυτοκινούμενοι αεροσυμπιεστές άνευ φορτωτικού 
κάδου τύπου ΣΤΑΓΕΡ, ΟΥΝΙΜΟΥΚ και λοιπών τύπων. 

7. Στην ειδικότητα 7: εργασίες διάτρησης και κοπής 
εδαφών, κατατάσσονται τα Μ.Ε.: 

7.1 Γεωτρύπανα παντός τύπου και συστήματος λει¬ 
τουργίας, οπουδήποτε και αν εργάζονται αυτά σε ξηρά 
ή σε θάλασσα. 

7.2 Διατρητικά μηχανήματα καθέτου, οριζόντιας και 
πλάγιας διατρήσεως τύπου ΒΑΓΓΟΝ-ΝΤΡΗΛ και λοιπών 
τύπων παντός συστήματος και λειτουργίας (πλην των 
ηλεκτροκίνητων). 

7.3 Ηλεκτροκίνητα διατρητικά μηχανήματα τύπου ΒΑΓ- 
ΓΟΝ-ΝΤΡΗΛ και λοιπών τύπων. 

8. Στην ειδικότητα 8: εργασίες ειδικές εργασίες ανύ¬ 
ψωσης, κατατάσσονται τα Μ.Ε.: 

8.1 Ηλεκτροκίνητοι περιστρεφόμενοι γερανοί κινητοί 
(πάνω σε ράγες/ σταθερής τροχιάς) και σταθεροί πα¬ 
ντός τύπου. 

8.2 Γερανοί σταθεροί παντός τύπου, οπουδήποτε και 
αν εργάζονται αυτοί στην ξηρά ή στη θάλασσα (πλην 
ηλεκτροκίνητων). 

8.3 Ηλεκτροκίνητοι οικοδομικοί γερανοί παντός τύπου. 

8.4 Πλωτοί ηλεκτροκίνητοι γερανοί παντός τύπου. 

8.5 Ηλεκτροκίνητες γερανογέφυρες με αιωρούμενη 
καμπίνα χειριστηρίου ή με χειριστήριο από εδάφους 
παντός τύπου. 

8.6 Ηλεκτροκίνητοι σταθεροί γερανοί τροφοδοτήσεως 
υλικών για την παραγωγή σκυροδέματος και άλλων 
οδοποιητικών και οικοδομικών υλικών παντός τύπου 
ΕΛΜΠΑ και λοιπών τύπων. 

8.7 Ηλεκτροκίνητες ανυψωτικές πλατφόρμες. 

8.8 Ηλεκτροκίνητα μηχανήματα (αναβατώρες - πυλώ¬ 
νες) φορτοεκφόρτωσης χύμα καρπών και άλλων χύμα 
υλικών παντός τύπου. 

8.9 Ειδικά μηχανήματα αναβατώρες - πυλώνες φορτο¬ 
εκφόρτωσης χύμα καρπών, αποσκευών και άλλων χύμα 
υλικών και αντικειμένων. 

Άρθρο 3 

Κατάταξη μηχανημάτων έργου σε ομάδες 

Τα μηχανήματα έργου [Μ.Ε.] κατατάσσονται σε ομάδες 
εντός της κάθε ειδικότητας του άρθρου 2, με κριτή¬ 
ριο την ισχύ των κινητήρων εσωτερικής καύσης ή των 
ηλεκτρικών κινητήρων, σύμφωνα με τις διατάξεις του 
άρθρου 2, παρ 2 και 4 του π.δ. 113/2012. 

Αρθρο 4 

Αντιστοίχιση υφιστάμενων αδειών χειριστών 
μηχανημάτων έργου του π.δ. 31/1990 

Η προβλεπόμενη στο άρθρο 4, παρ.5 του ν.3982/11 και 
στο άρθρο 10 του π.δ. 113/2012 αντιστοίχιση των υφι¬ 
στάμενων αδειών μηχανοδηγού - χειριστή μηχανημάτων 
εκτέλεσης τεχνικού έργου που έχουν εκδοθεί σύμφωνα 


με το π.δ.31/1990, με τις άδειες χειριστή μηχανημάτων 
έργου που εκδίδονται δυνάμει του π.δ. 113/2012, έχει 
ως εξής: 

1. Η άδεια μηχανοδηγού - χειριστή Δ' τάξης των μηχα¬ 
νημάτων έργου με κινητήρες εσωτερικής καύσης (θερμι¬ 
κές μηχανές) Α' ομάδας του π.δ. 31/1990 αντιστοιχίζεται 
με την άδεια χειριστή μηχανημάτων έργου ομάδας Β, 
ειδικότητας 1 του π.δ. 113/2012, για τα Μ.Ε. 1.1,1.2 και 1.8 
της κατάταξης του άρθρου 2. 

2. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Α' ομάδας του π.δ. 31/1990 
αντιστοιχίζεται με την άδεια χειριστή μηχανημάτων έρ¬ 
γου ομάδας Α, ειδικότητας 1 του π.δ. 113/2012, για τα Μ.Ε. 

1.1,1.2 και 1.8 της κατάταξης του άρθρου 2. 

3. Η άδεια μηχανοδηγού - χειριστή Δ' τάξης των μηχα¬ 
νημάτων έργου με κινητήρες εσωτερικής καύσης (θερμι¬ 
κές μηχανές) Β' ομάδας του π.δ. 31/1990 αντιστοιχίζεται 
με την άδεια χειριστή μηχανημάτων έργου ομάδας Β, 
ειδικότητας 1 του π.δ. 113/2012, για τα Μ.Ε. 1.3 της κατά¬ 
ταξης του άρθρου 2. 

4. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Β' ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α, ειδικότητας 1 του π.δ. 113/2012, για τα 
Μ.Ε. 1.3 της κατάταξης του άρθρου 2. 

5. Η άδεια μηχανοδηγού - χειριστή Δ' τάξης των μηχα¬ 
νημάτων έργου με κινητήρες εσωτερικής καύσης (θερμι¬ 
κές μηχανές) Γ' ομάδας του π.δ. 31/1990 αντιστοιχίζεται 
με τις άδειες: (α) χειριστή μηχανημάτων έργου ομάδας 
Β, ειδικότητας 2 του π.δ. 113/2012, για τα Μ.Ε. 2.1, 2.2, 
2.3, 2.4, 2.5 και 2.6 και (β) χειριστή μηχανημάτων έργου 
ομάδας Β, ειδικότητας 8 του π.δ. 113/2012, για τα Μ.Ε. 
8.2, βάσει της κατάταξης του άρθρου 2. 

6. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Γ' ομάδας του π.δ. 31/1990 
αντιστοιχίζεται με τις άδειες: (α) χειριστή μηχανημάτων 
έργου ομάδας Α, ειδικότητας 2 του π.δ. 113/2012 για τα 
Μ.Ε. 2.1,2.2, 2.3, 2.4, 2.5 και 2.6 και (β) χειριστή μηχανημά¬ 
των έργου ομάδας Α, ειδικότητας 8 του π.δ. 113/2012 για 
τα Μ.Ε. 8.2, βάσει της κατάταξης του άρθρου 2. 

7. Η άδεια μηχανοδηγού - χειριστή Δ' τάξης των μηχα¬ 
νημάτων έργου με κινητήρες εσωτερικής καύσης (θερμι¬ 
κές μηχανές) Δ' ομάδας του π.δ. 31/1990 αντιστοιχίζεται 
με την άδεια χειριστή μηχανημάτων έργου ομάδας Β, 
ειδικότητας 5 του π.δ. 113/2012, για τα Μ.Ε. 5.1 και 5.3 της 
κατάταξης του άρθρου 2. 

8. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Δ' ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α, ειδικότητας 5 του π.δ. 113/2012, για τα 
Μ.Ε. 5.1 και 5.3 της κατάταξης του άρθρου 2. 

9. Η άδεια μηχανοδηγού - χειριστή Δ' τάξης των μηχα¬ 
νημάτων έργου με κινητήρες εσωτερικής καύσης (θερμι¬ 
κές μηχανές) Ε' ομάδας του π.δ. 31/1990 αντιστοιχίζεται 
με την άδεια χειριστή μηχανημάτων έργου ομάδας Β, 
ειδικότητας 1 του π.δ. 113/2012, για τα Μ.Ε. 1.4,1.5,1.6 και 
1.7 της κατάταξης του άρθρου 2. 

10. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 

καύσης (θερμικές μηχανές) Ε' ομάδας του π.δ. 31/1990 
αντιστοιχίζεται με την άδεια χειριστή μηχανημάτων έρ¬ 
γου ομάδας Α, ειδικότητας 1 του π.δ. 113/2012, για τα Μ.Ε. 
1.4,1.5,1.6 και 1.7 της κατάταξης του άρθρου 2. 

11. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) ΣΤ' ομάδας του π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Β, ειδικότητας 3 του π.δ. 113/2012, για τα Μ.Ε. 
3.1 και 3.2 της κατάταξης του άρθρου 2. 

12. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) ΣΤ' ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α, ειδικότητας 3 του π.δ. 113/2012, για τα 
Μ.Ε. 3.1 και 3.2 της κατάταξης του άρθρου 2. 

13. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Ζ' ομάδας του π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Β, ειδικότητας 3 του π.δ. 113/2012, για τα τα Μ.Ε. 
3.3, 3.4, 3.5 και 3.6 της κατάταξης του άρθρου 2. 

14. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Ζ' ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α, ειδικότητας 3 του π.δ. 113/2012, για τα 
Μ.Ε. 3.3, 3.4, 3.5 και 3.6 της κατάταξης του άρθρου 2. 

15. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Η' ομάδας του π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Β, ειδικότητας 7 του π.δ. 113/2012, για τα Μ.Ε. 7.1 
της κατάταξης του άρθρου 2. 

16. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Η' ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α, ειδικότητας 7 του π.δ. 113/2012, για τα 
Μ.Ε. 7.1 της κατάταξης του άρθρου 2. 

17. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Θ' ομάδας του π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Β, ειδικότητας 3 του π.δ. 113/2012, για τα Μ.Ε. 3.7, 

3.8, 3.9, 3.10, 3.11 και 3.12 της κατάταξης του άρθρου 2. 

18. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Θ' ομάδας του π.δ. 31/1990 
αντιστοιχίζεται με την άδεια χειριστή μηχανημάτων έρ¬ 
γου ομάδας Α, ειδικότητας 3 του π.δ. 113/2012, για τα Μ.Ε. 

3.7.3.8, 3.9, 3.10, 3.11 και 3.12 της κατάταξης του άρθρου 2. 

19. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Γ ομάδας του π.δ. 31/1990 αντιστοιχί- 
ζεται με την άδεια χειριστή μηχανημάτων έργου ομάδας 
Β, ειδικότητας 4 του π.δ. 113/2012, για τα Μ.Ε. 4.1, 4.2, 4.3, 
4.4 και 4.6 της κατάταξης του άρθρου 2. 

20. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Γ ομάδας του π.δ. 31/1990 
αντιστοιχίζεται με την άδεια χειριστή μηχανημάτων 
έργου ομάδας Α ειδικότητας 4 του π.δ. 113/2012, για τα 
Μ.Ε. 4.1, 4.2, 4.3, 4.4 και 4.6 της κατάταξης του άρθρου 2. 


21. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) ΙΑ' ομάδας του π.δ. 31/1990 αντιστοι- 
χίζεται με τις άδειες: (α) χειριστή μηχανημάτων έργου 
ομάδας Β, ειδικότητας 2 του π.δ. 113/2012 για τα Μ.Ε. 2.7, 
(β) χειριστή μηχανημάτων έργου ομάδας Β, ειδικότητας 
4 του π.δ. 113/2012 για τα Μ.Ε. 4.5, (γ) χειριστή μηχανημά¬ 
των έργου ομάδας Β, ειδικότητας 6 του π.δ. 113/2012 για 
τα Μ.Ε. 6.1 και 6.2 και (δ) χειριστή μηχανημάτων έργου 
ομάδας Β, ειδικότητας 8 του π.δ. 113/2012 για τα Μ.Ε. 
8.9, βάσει της κατάταξης του άρθρου 2. 

22. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) ΙΑ' ομάδας του π.δ. 31/1990 
αντιστοιχίζεται με τις άδειες: (α) χειριστή μηχανημάτων 
έργου ομάδας Α, ειδικότητας 2 του π.δ. 113/2012 για τα 
Μ.Ε. 2.7, (β) χειριστή μηχανημάτων έργου ομάδας Α, ει¬ 
δικότητας 4 του π.δ. 113/2012 για τα Μ.Ε. 4.5, (γ) χειριστή 
μηχανημάτων έργου ομάδας Α, ειδικότητας 6 του π.δ. 
113/2012 για τα Μ.Ε. 6.1 και 6.2 και (δ) χειριστή μηχανη¬ 
μάτων έργου ομάδας Α, ειδικότητας 8 του π.δ. 113/2012 
για τα Μ.Ε. 8.9, βάσει της κατάταξης του άρθρου 2. 

23. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) ΙΒ' ομάδας του π.δ. 31/1990 αντι- 
στοιχίζεται με τις άδειες: (α) χειριστή μηχανημάτων 
έργου ομάδας Β, ειδικότητας 5 του π.δ. 113/2012 για τα 
Μ.Ε. 5.4 και (β) χειριστή μηχανημάτων έργου ομάδας Β, 
ειδικότητας 7 του π.δ. 113/2012 για τα Μ.Ε. 7.2, βάσει της 
κατάταξης του άρθρου 2. 

24. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) ΙΒ' ομάδας του π.δ. 31/1990 
αντιστοιχίζεται με τις άδειες: (α) χειριστή μηχανημάτων 
έργου ομάδας Α, ειδικότητας 5 του π.δ. 113/2012 για τα 
Μ.Ε. 5.4 και (β) χειριστή μηχανημάτων έργου ομάδας Α, 
ειδικότητας 7 του π.δ. 113/2012 για τα Μ.Ε. 7.2, βάσει της 
κατάταξης του άρθρου 2. 

25 Η άδεια μηχανοδηγού - χειριστή Δ' τάξης των 
ηλεκτροκίνητων μηχανημάτων έργου Α' ομάδας του π.δ. 
31/1990 αντιστοιχίζεται με την άδεια χειριστή μηχανη¬ 
μάτων έργου ομάδας Β, ειδικότητας 5 του π.δ. 113/2012, 
για τα Μ.Ε. 5.2 και 5.5 της κατάταξης του άρθρου 2. 

26. Η άδεια μηχανοδηγού - χειριστή Α', Β' και Γ' τάξης 
των ηλεκτροκίνητων μηχανημάτων έργου Α' ομάδας 
του π.δ. 31/1990 αντιστοιχίζεται με την άδεια χειριστή 
μηχανημάτων έργου ομάδας Α, ειδικότητας 5 του π.δ. 
113/2012, για τα Μ.Ε. 5.2 και 5.5 της κατάταξης του άρ¬ 
θρου 2. 

27. Η άδεια μηχανοδηγού - χειριστή Δ' τάξης των 
ηλεκτροκίνητων μηχανημάτων έργου Β' ομάδας του π.δ. 
31/1990 αντιστοιχίζεται με την άδεια χειριστή μηχανη¬ 
μάτων έργου ομάδας Β, ειδικότητας 8 του π.δ. 113/2012, 
για τα Μ.Ε. 8.1, 8.3 και 8.4 της κατάταξης του άρθρου 2. 

28. Η άδεια μηχανοδηγού - χειριστή Α', Β' και Γ' τάξης 
των ηλεκτροκίνητων μηχανημάτων έργου Β' ομάδας 
του π.δ. 31/1990 αντιστοιχίζεται με την άδεια χειριστή 
μηχανημάτων έργου ομάδας Α, ειδικότητας 8 του π.δ. 
113/2012, για τα Μ.Ε. 8.1, 8.3 και 8.4 της κατάταξης του 
άρθρου 2. 

29. Η άδεια μηχανοδηγού - χειριστή Δ' τάξης των 
ηλεκτροκίνητων μηχανημάτων έργου Γ' ομάδας του π.δ. 
31/1990 αντιστοιχίζεται με την άδεια χειριστή μηχανη- 

μάτων έργου ομάδας Β, ειδικότητας 8 του π.δ. 113/2012, 
για τα Μ.Ε. 8.5 της κατάταξης του άρθρου 2. 

30. Η άδεια μηχανοδηγού - χειριστή Α', Β' και Γ' τάξης 
των ηλεκτροκίνητων μηχανημάτων έργου Γ' ομάδας 
του π.δ. 31/1990 αντιστοιχίζεται με την άδεια χειριστή 
μηχανημάτων έργου ομάδας Α, ειδικότητας 8 του π.δ. 
113/2012, για τα Μ.Ε. 8.5 της κατάταξης του άρθρου 2. 

31. Η άδεια μηχανοδηγού - χειριστή Δ' τάξης των 
ηλεκτροκίνητων μηχανημάτων έργου Δ' ομάδας του 
π.δ. 31/1990 αντιστοιχίζεται με τις άδειες: (α) χειριστή 
μηχανημάτων έργου ομάδας Β, ειδικότητας 2 του π.δ. 
113/2012 για τα Μ.Ε. 2.8 και (β) χειριστή μηχανημάτων 
έργου ομάδας Β, ειδικότητας 8 του π.δ. 113/2012 για τα 
Μ.Ε. 8.6, βάσει της κατάταξης του άρθρου 2. 

32. Η άδεια μηχανοδηγού - χειριστή Α', Β' και Γ' τάξης 
των ηλεκτροκίνητων μηχανημάτων έργου Δ' ομάδας του 
π.δ. 31/1990 αντιστοιχίζεται με τις άδειες: (α) χειριστή 
μηχανημάτων έργου ομάδας Α, ειδικότητας 2 του π.δ. 
113/2012 για τα Μ.Ε. 2.8 και (β) χειριστή μηχανημάτων 
έργου ομάδας Α, ειδικότητας 8 του π.δ. 113/2012 για τα 
Μ.Ε. 8.6, βάσει της κατάταξης του άρθρου 2. 

33. Η άδεια μηχανοδηγού - χειριστή Δ' τάξης των 
ηλεκτροκίνητων μηχανημάτων έργου Ε' ομάδας του 
π.δ. 31/1990 αντιστοιχίζεται με τις άδειες: (α) χειριστή 
μηχανημάτων έργου ομάδας Β, ειδικότητας 7 του π.δ. 
113/2012 για τα Μ.Ε. 7.3 και (β) χειριστή μηχανημάτων 
έργου ομάδας Β, ειδικότητας 8 του π.δ. 113/2012 για 
τα Μ.Ε. 8.7 και 8.8, βάσει της κατάταξης του άρθρου 2. 

34. Η άδεια μηχανοδηγού - χειριστή Α', Β' και Γ' τάξης 
των ηλεκτροκίνητων μηχανημάτων έργου Ε' ομάδας του 
π.δ. 31/1990 αντιστοιχίζεται με τις άδειες: (α) χειριστή 
μηχανημάτων έργου ομάδας Α, ειδικότητας 7 του π.δ. 
113/2012 για τα Μ.Ε. 7.3 και (β) χειριστή μηχανημάτων 
έργου ομάδας Α, ειδικότητας 8 του π.δ. 113/2012 για 
τα Μ.Ε. 8.7 και 8.8, βάσει της κατάταξης του άρθρου 2. 

35. Για τους κατόχους άδειας χειριστή μηχανημάτων 
έργου των ανωτέρω περιπτώσεων που κατά τη διαδικα¬ 
σία αντιστοίχισης λαμβάνουν άδεια για επιμέρους Μ.Ε. 
που κατατάσσονται στην ειδικότητα, ακολουθείται η 
διαδικασία του άρθρου 9, παρ.11 του π.δ. 113/2012 εντός 
της ειδικότητας, η δε εξέταση του πρακτικού μέρους 
του άρθρου 9, παρ.10 εφαρμόζεται στο μέρος των εξε¬ 
τάσεων για το οποίο δεν κατέχουν άδεια. 

Άρθρο 5 

Αντιστοίχιση υφιστάμενων αδειών χειριστών 
μηχανημάτων έργου του π.δ. 22/1976 

Η προβλεπόμενη στο άρθρο 4, παρ.5 του ν.3982/11 και 
στο άρθρο 10 του π.δ. 113/2012, αντιστοίχιση των υφι¬ 
στάμενων αδειών μηχανοδηγού - χειριστή μηχανημάτων 
εκτέλεσης τεχνικού έργου, που έχουν εκδοθεί σύμφωνα 
με το π.δ.22/1976, με τις άδειες χειριστή μηχανημάτων έρ¬ 
γου, που εκδίδονται δυνάμει του π.δ. 113/2012, έχει ως εξής: 

1. Η άδεια μηχανοδηγού - χειριστή Α' και Β' τάξης 
των Μ.Ε. Α' ομάδας του π.δ. 22/1976 αντιστοιχίζεται με 
τις άδειες: (α) χειριστή μηχανημάτων έργου ομάδας Α, 
ειδικότητας 1 του π.δ. 113/2012 για τα Μ.Ε 1.1,1.2 και 1.8, 
(β) χειριστή μηχανημάτων έργου ομάδας Α, ειδικότητας 
2 του π.δ. 113/2012 για τα Μ.Ε 2.1 και (γ) χειριστή μηχανη¬ 
μάτων έργου ομάδας Α, ειδικότητας 8 του π.δ. 113/2012 
για τα Μ.Ε 8.2, βάσει της κατάταξης του άρθρου 2. 

2. Η άδεια μηχανοδηγού - χειριστή Α' και Β' τάξης 
των Μ.Ε. Β' ομάδας του π.δ. 22/1976 αντιστοιχίζεται με 


την άδεια του χειριστή μηχανημάτων έργου ομάδας 
Α, ειδικότητας 3 του π.δ. 113/2012, για τα Μ.Ε 3.5 της 
κατάταξης του άρθρου 2. 

3. Η άδεια μηχανοδηγού - χειριστή Α' και Β' τάξης 
των Μ.Ε. Γ' ομάδας του π.δ. 22/1976 αντιστοιχίζεται με 
τις άδειες: (α) χειριστή μηχανημάτων έργου ομάδας Α, 
ειδικότητας 1 του π.δ. 113/2012 για τα Μ.Ε 1.4,1.5 και 1.6, (β) 
χειριστή μηχανημάτων έργου ομάδας Α, ειδικότητας 2 
του π.δ. 113/2012 για τα Μ.Ε 2.7, (γ) χειριστή μηχανημάτων 
έργου ομάδας Α, ειδικότητας 4 του π.δ. 113/2012 για τα 
Μ.Ε 4.1, 4.2, 4.4, 4.5 και 4.6, και (δ) χειριστή μηχανημάτων 
έργου ομάδας Α, ειδικότητας 5 του π.δ. 113/2012 για τα 
Μ.Ε 5.3 και 5.4, βάσει της κατάταξης του άρθρου 2. 

4. Η άδεια μηχανοδηγού - χειριστή Α' και Β' τάξης 
των Μ.Ε. Δ' ομάδας του π.δ. 22/1976 αντιστοιχίζεται με 
την άδεια του χειριστή μηχανημάτων έργου ομάδας Α, 
ειδικότητας 6 του π.δ. 113/2012, για τα Μ.Ε 6.1 και 6.2 της 
κατάταξης του άρθρου 2. 

5. Η άδεια μηχανοδηγού - χειριστή Α' και Β' τάξης 
των Μ.Ε. Ε' ομάδας του π.δ. 22/1976 αντιστοιχίζεται με 
την άδεια του χειριστή μηχανημάτων έργου ομάδας Α, 
ειδικότητας 7 του π.δ. 113/2012, για τα Μ.Ε 7.1 της κατά¬ 
ταξης του άρθρου 2. 

6. Η άδεια μηχανοδηγού - χειριστή Α' και Β' τάξης 
των Μ.Ε. ΣΤ' ομάδας του π.δ. 22/1976 αντιστοιχίζεται με 
την άδεια του χειριστή μηχανημάτων έργου ομάδας Α, 
ειδικότητας 3 του π.δ. 113/2012, για τα Μ.Ε 3.7, 3.11 και 
3.12 της κατάταξης του άρθρου 2. 

7. Η άδεια μηχανοδηγού - χειριστή του άρθρου 5 του 
π.δ. 22/1976 των Μ.Ε. Ζ' ομάδας αντιστοιχίζεται με την 
άδεια του χειριστή μηχανημάτων έργου ομάδας Β, ειδι¬ 
κότητας 5 του π.δ. 113/2012, για τα Μ.Ε 5.4 της κατάταξης 
του άρθρου 2. 

8. Για τους κατόχους άδειας χειριστή μηχανημάτων 
έργου των ανωτέρω περιπτώσεων που κατά τη διαδικα¬ 
σία αντιστοίχισης λαμβάνουν άδεια για επιμέρους Μ.Ε. 
που κατατάσσονται στην ειδικότητα, ακολουθείται η 
διαδικασία του άρθρου 9, παρ.11 του π.δ. 113/2012 εντός 
της ειδικότητας, η δε εξέταση του πρακτικού μέρους 
του άρθρου 9, παρ.10 εφαρμόζεται στο μέρος των εξε¬ 
τάσεων για το οποίο δεν κατέχουν άδεια. 

Άρθρο 6 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθ. 1130 (2) 

Συγκρότηση Επενδυτικής Επιτροπής για τον καθορισμό, 
την εφαρμογή της επενδυτικής στρατηγικής και το 
σχεδίασμά των δράσεων του ΤΑΜΕΙΟΥ ΑΓΡΟΤΙΚΗΣ 
ΕΠΙΧΕΙΡΗΜΑΤΙΚΟΤΗΤΑΣ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 1698/2005 του Συμβουλίου 
της 20ης Σεπτεμβρίου 2005 για το Ευρωπαϊκό Γεωργικό 

Ταμείο Αγροτικής Ανάπτυξης, όπως τροποποιήθηκε και 
ισχύει. 

2. Τον Κανονισμό (ΕΚ) αριθ. 1974/2006 της Επιτρο¬ 
πής της 27ης Ιανουάριου 2011 για τη θέσπιση λεπτο¬ 
μερών κανόνων εφαρμογής του κανονισμού (ΕΚ) αριθ. 
1698/2005 του Συμβουλίου όσον αφορά την εφαρμογή 
διαδικασιών ελέγχου καθώς και την πολλαπλή συμ¬ 
μόρφωση σε σχέση με μέτρα στήριξης της αγροτικής 
ανάπτυξης. 

3. Τον Κανονισμό (ΕΚ) αριθ. 65/2011 της Επιτροπής της 
15ης Δεκεμβρίου 2006 για τη θέσπιση λεπτομερών δια¬ 
τάξεων εφαρμογής του κανονισμού (ΕΚ) αριθ. 1698/2005 
του Συμβουλίου όσον αφορά την εφαρμογή διαδικασι¬ 
ών ελέγχου καθώς και την πολλαπλή συμμόρφωση σε 
σχέση με μέτρα στήριξης της αγροτικής ανάπτυξης. 

4. Το Ν. 3614/2007 (ΦΕΚ 267/Α72007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013» και ειδικότερα τα 
άρθρα 36 και 37 αυτού, όπως τροποποιήθηκε και ισχύει 
με τον Ν.3840/2010 (ΦΕΚ53/Α72010). 

5. Τον Ν. 3912 /2011 (ΦΕΚ 17/Α72011) περί σύστασης 
της Ανώνυμης Εταιρίας με την επωνυμία «ΕΘΝΙΚΟ ΤΑ¬ 
ΜΕΙΟ ΕΠΙΧΕΙΡΗΜΑΤΙΚΟΤΗΤΑΣ ΚΑΙ ΑΝΑΠΤΥΞΗΣ ΑΕ», με 
τον οποίο η ΤΕΜΠΜΕ Α.Ε. υποκαταστάθηκε από την 
ΕΤΕΑΝ Α.Ε., η οποία αποτελεί συνέχεια και καθολικό 
διάδοχό της. 

6. Τα άρθρα 13-29 του Ν. 2637/1998 (ΦΕΚ 200/Α71998) 
περί «Σύστασης Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυ¬ 
ήσεων (Ο.Π.Ε.Κ.Ε.Π.Ε.)», όπως τροποποιημένος ισχύει. 

7. Το Ν. 2362/1995 (ΦΕΚ Α' 247/1995) «περί Δημοσίου 
Λογιστικού, ελέγχου των δαπανών του Κράτους και άλ¬ 
λες διατάξεις» όπως ισχύει και ιδίως το άρθρο 26 αυτού. 

8. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98/2005). 

9. Το ΠΔ 402/1988 «Οργανισμός Υπουργείου Γεωργίας» 
(ΦΕΚ Α' 187/1988), όπως έχει τροποποιηθεί και ισχύει 

10. Την αριθμ. 282966/09-07-2007 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Έγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Β72007). 

11. Την αριθ. 399570/10-11-2001 (ΦΕΚ Β' 1363/2001) κοινή 
υπουργική απόφαση Εσωτερικών Δημόσιας Διοίκησης 
και Αποκέντρωσης, Οικονομικών και Γ εωργίας «Σύσταση 
Διοικητικού Τομέα Προγραμματισμού και Εφαρμογών 
του Γ' ΚΠΣ και θέσης Ειδικού Γραμματέα στο Υπ. Γε¬ 
ωργίας», ο οποίος μετονομάστηκε με το Ν. 3614/2007 
σε «Διοικητικό Τομέα Κοινοτικών Πόρων και Υποδομών» 
και όπως συμπληρώθηκε με τις αριθ. 229920/20-2-2002 
(ΦΕΚ Β' 233/02) και 222822/6-5-2003 (ΦΕΚ Β' 592/03) 
όμοιές της. 

12. Την αριθ. 37501/4-3-2009 (ΦΕΚ Β' 485/2009) κοινή 
υπουργική απόφαση «Μεταφορά της Δημόσιας Δαπάνης 
στον Οργανισμό Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων (ΟΠΕΚΕ- 
ΠΕ) για την πληρωμή των μέτρων του Προγράμματος 
Αγροτικής Ανάπτυξης (ΠΑΑ) και του Επιχειρησιακού 
Προγράμματος Αλιείας (ΕΠΑΛ) περιόδου 2007-2013 και 
της δράσης 1 «πρόωρη συνταξιοδότηση αλιέων» του 
μέτρου 4.2 «Κοινωνικοοικονομικά μέτρα» του επιχει¬ 


ρησιακού προγράμματος αλιείας 2000-2006, από το 
Πρόγραμμα Δημοσίων Επενδύσεων καθώς και ρύθμιση 
σχετικών θεμάτων για την εφαρμογή του». 

13. Την αριθ. Ε(2007) 6015/29-11-2007 απόφαση της Ευ¬ 
ρωπαϊκής Επιτροπής για την έγκριση του Προγράμμα¬ 
τος Αγροτικής Ανάπτυξης της Ελλάδας για την περίοδο 
προγραμματισμού 2007-2013. 

14. Την έγκριση της ένατης έκδοσης του Προγράμμα¬ 
τος Αγροτικής Ανάπτυξης 2007-2013 από την Ευρωπαϊκή 
Επιτροπή (528095-16-5-2011), σχετικά με την εφαρμογή 
Μέσων Χρηματοδοτικής Τεχνικής (ΜΧΤ) στο πλαίσιο 
υλοποίησης του Προγράμματος Αγροτικής Ανάπτυξης 
2007-2013. 

15. Την αριθ. 1214/16-2-2011 (ΦΕΚ Β' 323/2011) κοινή 
υπουργική απόφαση Οικονομικών, Οικονομίας, Αντα¬ 
γωνιστικότητας και Ναυτιλίας και Αγροτικής Ανάπτυξης 
και Τροφίμων «Σύσταση Ταμείου Δανειοδότησης με την 
επωνυμία ΤΑΜΕΙΟ ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ», 
όπως τροποποιήθηκε και ισχύει. 

16. Την αριθ. 790/15-2-2013 Συμφωνία Χρηματοδότησης 
που υπογράφηκε μεταξύ του Υπουργείου Αγροτικής 
Ανάπτυξης και Τροφίμων και της ΕΤΕΑΝ ΑΕ. 

17. Το γεγονός ότι από την παρούσα απόφαση δεν 
προκαλείται δαπάνη, αποφασίζουμε: 

Συγκροτούμε Επενδυτική Επιτροπή για τον καθορι¬ 
σμό, την εφαρμογή της επενδυτικής στρατηγικής και 
το σχεδίασμά των δράσεων του ΤΑΜΕΙΟΥ ΑΓΡΟΤΙΚΗΣ 
ΕΠΙΧΕΙΡΗΜΑΤΙΚΟΤΗΤΑΣ, ως ακολούθως: 

α) Αθανάσιος ©εοχαρόπουλος, με ΑΔΤ ΑΙ 358154/ 

3.1.2012, Ειδικός Γραμματέας Κοινοτικών Πόρων και 
Υποδομών του Υπουργείου Αγροτικής Ανάπτυξης και 
Τροφίμων, ως Πρόεδρος. 

β) Πολυξένη Πολύζου, με ΑΔΤ ΑΕ 066012/19.1.2007, 
Προϊσταμένη της Ειδικής Υπηρεσίας Διαχείρισης του 
ΠΑΑ, ως μέλος και αναπληρώτρια του Προέδρου, με 
αναπληρώτρια την Αναστασία Κανναβού, με ΑΔΤ ΑΒ 
274419/27.4.2006, προϊσταμένη της Μονάδας Α' της ΕΥΔ 
ΠΑΑ. 

γ) Παναγιώτα Πυριοβολή, με ΑΔΤ ΑΖ 618130/26.3.2008, 
Προϊσταμένη της Ειδικής Υπηρεσίας Εφαρμογής του 
ΠΑΑ, με αναπληρώτρια την Ευφροσύνη Φαράκου-Γκου- 
ράρου, με ΑΔΤ Ρ 109009/21.5.1993, προϊσταμένη της Μο¬ 
νάδας Β3 της ΕΥΕ ΠΑΑ. 

δ) Χριστόδουλος Μπουρντάς, με ΑΔΤ Φ 070649/16.3.2001, 
Προϊστάμενος του ΠΔΕ, της Οικονομικής Δ/νσης του 
Υπ.Α.Α.καιΤ., ως μέλος, με αναπληρώτρια την Αικατερίνη 
Μπελίτσου, με ΑΔΤ ΑΕ 019753/10.1.2007, Προϊσταμένη 
της Δ/νσης Οικονομική Επιθεώρηση Αττικής και Νήσων 
του Υπ.Α.Α.καιΤ. 

ε) Διαμαντής Μπαρούνης, με ΑΔΤ Ν 096807/8.3.1985, 
Προϊστάμενος της Δ/νσης Προγραμματισμού και Γε¬ 
ωργικών Διαρθρώσεων του Υπ.Α.Α.καιΤ., ως μέλος, με 
αναπληρωτή τον Ιωάννη Κουρή, με ΑΔΤ ΑΚ 160660/ 

28.9.2012, υπάλληλο της Δ/νσης Ζωικής Παραγωγής του 
Υπ.Α.Α.καιΤ. 

Τη γραμματειακή υποστήριξη της Επενδυτικής Επι¬ 
τροπής, αναλαμβάνουν οι: 

1) Παρασκευή Γεωργοτόλη, με ΑΔΤ ΑΚ 237535/23.4.2012, 
υπάλληλος της ΕΥΔ ΠΑΑ. 

2) Ειρήνη Γολεγού, με ΑΔΤ X 595627/10.3.2004, υπάλ¬ 
ληλος της ΕΥΕ ΠΑΑ. 

Η ΕΤΕΑΝ ΑΕ έχει το δικαίωμα να διορίσει μέχρι δύο 
άτομα από τη Διοίκηση ή το υπαλληλικό δυναμικό της 

ή/και εξωτερικούς συμβούλους, που θα συμμετέχουν 
στις συνεδριάσεις της Επενδυτικής Επιτροπής, ως Πα¬ 
ρατηρητές, χωρίς δικαίωμα ψήφου. 

Η Επενδυτική Επιτροπή έχει τις ακόλουθες αρμοδιό¬ 
τητες, όπως αυτές προκύπτουν από το άρθρο 5, παρ. 3 
της ΚΥΑ 1214/16-2-2011. 

1. Εγκρίνει την Επενδυτική Στρατηγική και το σχεδί¬ 
ασμά καθώς και τα προϊόντα/δράσεις του Ταμείου ή 
τροποποιήσεις αυτών, κατόπιν εισήγησης της ΕΤΕΑΝ. 

Ειδικότερα, είναι δυνατή η αναθεώρηση της Επεν¬ 
δυτικής Στρατηγικής και του Επενδυτικού Σχεδιασμού 
λαμβάνοντας υπόψη τα εξής: 

α. την αποτελεσματικότητα της υλοποίησης των Δρά¬ 
σεων και των θετικών επιπτώσεών τους στην ελληνική 
οικονομία 

β. την οποιαδήποτε τροποποίηση του νομοθετικού 
πλαισίου για το Ταμείο Αγροτικής Επιχειρηματικότη¬ 
τας κι εφόσον είναι σύμφωνο με τους Κανονισμούς 
της Ε.Ε., και 

γ. τις οποιεσδήποτε συστάσεις της Επενδυτικής Επι¬ 
τροπής. 

2 Εγκρίνει τα σχέδια χρηματοοικονομικών προϊόντων 
(δανείων) του Ταμείου (ή τυχόν τροποποιήσεις αυτών), 
όπως αυτά διαμορφώνονται κατόπιν εισήγησης της 
ΕΤΕΑΝ ΑΕ. 

3. Εγκρίνει τον τύπο και τη μορφή των Μέσων Χρη¬ 
ματοοικονομικής Τεχνικής, που θα χρησιμοποιηθούν για 
την εφαρμογή των σχεδίων χρηματοοικονομικών προϊό¬ 
ντων, καθώς και το περιεχόμενο των προσκλήσεων του 
Ταμείου για την υποβολή εκδήλωσης ενδιαφέροντος, 
μετά από εισήγηση της ΕΤΕΑΝ ΑΕ. 

Ειδικότερα, η Επιτροπή εγκρίνει το περιεχόμενο των 
προσκλήσεων εκδήλωσης ενδιαφέροντος για την επι¬ 
λογή των χρηματοοικονομικών και χρηματοπιστωτικών 
οργανισμών, στις οποίες περιλαμβάνονται οι όροι και οι 
προϋποθέσεις συμμετοχής, καθώς και κάθε στοιχείο που 
θα κριθεί απαραίτητο για την υποβολή πρότασης, που 
προετοιμάζονται και θα ανακοινώνονται από την ΕΤΕΑΝ 
Α.Ε. Τα κριτήρια επιλογής των χρηματοοικονομικών και 
χρηματοπιστωτικών οργανισμών για κάθε χρηματοδοτι¬ 
κό προϊόν (δάνειο) θα πρέπει να είναι σύμφωνα: 

- με το εθνικό θεσμικό πλαίσιο και το θεσμικό πλαίσιο 
της Ε.Ε., 

- με τους όρους των Κανονισμών της Ε.Ε. και τα αντί¬ 
στοιχα Επιχειρησιακά Προγράμματα, 

- με τον Κανονισμό Επιλογής Συνεργατών-Συνεπενδυ- 
τών της ΕΤΕΑΝ Α.Ε., όπως εκάστοτε ισχύει και εφόσον 
οφείλει να εφαρμοστεί κατά περίπτωση. 

- με το περιεχόμενο και τους στόχους του Προγράμ¬ 
ματος Αγροτικής Ανάπτυξης της Ελλάδας (ΠΑΑ) 2007- 
2013, 

- με το ισχύον Σύστημα Διαχείρισης και Ελέγχου. 

4. Εγκρίνει, κατόπιν εισήγησης της ΕΤΕΑΝ Α.Ε., τα 
αποτελέσματα επιλογής των χρηματοοικονομικών και 


χρηματοπιστωτικών οργανισμών που θα συμμετάσχουν 
και θα συμπράξουν στην υλοποίηση της δράσης «Ταμείο 
Αγροτικής Επιχειρηματικότητας», καθώς και το σχέδιο 
Συμφωνίας Χρηματοδότησης και Συνεπένδυσης μεταξύ 
των χρηματοοικονομικών και χρηματοπιστωτικών ορ¬ 
γανισμών και της ΕΤΕΑΝ Α.Ε. 

5. Εποπτεύει την πρόοδο και τη στρατηγική του ΤΑ¬ 
ΜΕΙΟΥ ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ και παρα¬ 
κολουθεί σε περιοδική βάση την εκτέλεση των υποχρε¬ 
ώσεων της ΕΤΕΑΝ ΑΕ, όπως αυτές προσδιορίστηκαν 
στην αριθ. 790-15-2-2013 Συμφωνία Χρηματοδότησης. 

6. Εκδίδει, κατά την κρίση της, συστάσεις ή προτά¬ 
σεις γενικής φύσεως προς την ΕΤΕΑΝ ΑΕ και άλλους 
αρμόδιους φορείς, σχετικά με την εκτέλεση των δρα¬ 
στηριοτήτων του ΤΑΜΕΙΟΥ ΑΓΡΟΤΙΚΗΣ ΕΠΙΧΕΙΡΗΜΑΤΙ¬ 
ΚΟΤΗΤΑΣ ή/και άλλες δραστηριότητες που αποβλέπουν 
στη βελτιστοποίηση των αποτελεσμάτων του ΤΑΜΕΙΟΥ 
ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ στην Ελληνική οι¬ 
κονομία. 

7. Προετοιμάζει προτάσεις προς την ΕΥΔ ΠΑΑ για την 
περαιτέρω ανάπτυξη των δραστηριοτήτων του ΤΑΜΕΙ¬ 
ΟΥ ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ ή/και νέες δρα¬ 
στηριότητες που στοχεύουν στη βελτιστοποίηση των 
θετικών επιπτώσεων στην ελληνική οικονομία από τις 
Δράσεις του Ταμείου Αγροτικής Επιχειρηματικότητας. 

8. Λαμβάνει γνώση των ακολούθων εκθέσεων προόδου 
και στοιχείων που υποβάλλονται από την ΕΤΕΑΝ Α.Ε. 
στην Επιτροπή με κοινοποίηση στην ΕΥΔ ΠΑΑ: 

- Τις τριμηνιαίες ειδικές εκθέσεις προόδου υλοποί¬ 
ησης της δράσης «Ταμείο Αγροτικής Επιχειρηματικό¬ 
τητας» καθώς και τις ετήσιες εκθέσεις προόδου. Οι 
εκθέσεις αυτές περιλαμβάνουν απολογισμό του παρελ¬ 
θόντος έτους (περιλαμβανομένων των αποτελεσμάτων 
διαχείρισης διαθεσίμων), καθώς και προγραμματισμό 
ενεργειών για το επόμενο έτος. 

- Την υποβολή στοιχείων σχετικών με την Ετήσια'Εκ- 
θεση του ΠΑΑ. 

9. Καταρτίζει τον Εσωτερικό Κανονισμό Λειτουργίας 
της, κατά την πρώτη της συνεδρίαση. 

10. Μπορεί να ορίζει ομάδες εργασίας που θα την 
υποβοηθούν στην εκτέλεση της αποστολής της, χωρίς 
αμοιβή. 

Δεν προβλέπεται χορήγηση αποζημίωσης για την 
εκτέλεση του έργου της Επενδυτικής Επιτροπής. 

Οι συνεδριάσεις της Επενδυτικής Επιτροπής θα γί¬ 
νονται στα γραφεία του Διοκητικού Τομέα Κοινοτικών 
Πόρων και Υποδομών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοροή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: όΙίρ://νννννν.βί.9Γ - Θ-ΙΏ3ΪΙ: ννβόπΐ35ΐβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο Ο 5 1 90603 1 30008* - 














































































